ഇത്രേം വലിയ സിനിമയില് സൂപ്പര് സ്റ്റാര് അല്ലേ നായകനാകേണ്ടത് പ്രതികരണവുമായി വിനയന് മലയാള സിനിമയിലെ വിലക്കിന് ശേഷം വിനയന് സംവിധാനം ചെയുന്ന ബിഗ് ബജറ്റ് ചിത്രമാണ് പത്തൊമ്ബതാം നൂറ്റാണ്ട്. സിജു വില്സണ് നായകനാകുന്ന ചിത്രത്തില് മറ്റനേകം താരങ്ങളും അണിനിരക്കുന്നു. പത്തൊന്പതാം നൂറ്റാണ്ടിലെ തിരുവിതാംകൂറിന്െറ ജീവിതത്തിലൂടെ പോകുന്ന ഈ ചിത്രം ഒരു ആക്ഷന് ഓറിയന്റഡ് ഫിലിം ആണ്. തെന്നിന്ത്യയിലെ പ്രഗത്ഭരായ സംഘട്ടന സംവിധായകര് പങ്കെടുക്കുന്നുണ്ട്. ആയിരക്കണക്കിനു ജൂനിയര് ആര്ട്ടിസ്റ്റുകളും വമ്ബന് സെറ്റുകളും ഇന്ത്യയിലെ തന്നെ പ്രഗത്ഭരായ ടെക്നീഷ്യന്മാരും ഒക്കെ പങ്കെടുക്കുന്ന പത്തൊന്പതാം നൂറ്റാണ്ട് ഒരു ബിഗ് ബഡ്ജറ്റ് സിനിമയാണ്. സംവിധായകന് വ്യക്തമാക്കുന്നു. എന്നാല് ഇത്രയും വലിയ ചിത്രത്തില് സിജു വില്സണ് നായകനാകുമ്ബോള് ചിത്രം ശ്രദ്ധിക്കപെടുമോ എന്ന് പലര്ക്കും സംശയമുണ്ട്. അതിനാല് ഇതില് സൂപ്പര് താരങ്ങളല്ലേ അണിനിരക്കേണ്ടതെന്ന് പലരും സംവിധായകനോട് ചോദിച്ചു. ഇതിന് കൃത്യമായ ഉത്തരവും വിനയന് നല്കിയിരിക്കുകയാണ്. ചില സുഹത്തുക്കള് എന്നോട് ചോദിക്കാറുണ്ട് ഇത്രയും പണം മുടക്കുമ്ബോള് നായകന് ഒരു സൂപ്പര്സ്റ്റാര് വേണ്ടിയിരുന്നില്ലേ എന്ന്. അവരോട് എനിക്കു പറയാനുള്ളത് ഇന്ത്യന് സിനിമാ ചരിത്രത്തിലെ ഏറ്റവും വലിയ ബ്ലോക്ബസ്റ്ററായ ബാഹുബലിയില് പോലും സൂപ്പര്സ്റ്റാര് ആയിരുന്നില്ല നായകന്. പ്രഭാസ് എന്ന നടന് ആ ചിത്രത്തിനു ശേഷമാണ് സുപ്പര്സ്റ്റാര് ആയത്. താരമൂല്യത്തിന്െറ പേരില് മുന്കൂര് ചില ലിമിറ്റഡ് ബിസ്സിനസ്സ് നടക്കുമെന്നല്ലാതെ, സിനിമ അത്യാകര്ഷകം ആയാലേ വമ്ബന് ബിസ്സിനസ്സും പേരും ലഭിക്കു. ആക്ഷനു മുന്തൂക്കമുള്ള ഒരു വലിയ ചരിത്ര സിനിമ എന്നതിലുപരീ മനസ്സില് തട്ടുന്ന കഥയും മുഹുര്ത്തങ്ങളുമുള്ള ഒരു ചലച്ചിത്രം കൂടി ആയിരിക്കും പത്തൊന്പതാം നുറ്റാണ്ട്. പതിനാറു വര്ഷങ്ങള്ക്കു മുന്പ് മലയാളസിനിമ ഇത്രയൊന്നും സാങ്കേതികമായി വളര്ന്നിട്ടില്ലാത്ത കാലത്ത് എന്െറ മനസ്സില് തോന്നിയ ഒരു ഫാന്റസി സ്റ്റോറി മുന്നൂറോളം പൊക്കം കുറഞ്ഞ കുഞ്ഞന്മാരെ പങ്കെടുപ്പിച്ചുകൊണ്ട് അത്ഭുതദ്വീപ് എന്ന ചലച്ചിത്രമാക്കിയത് നിങ്ങള്ക്കറിയാം. ഒത്തിരി പരിമിതികള്ക്കുള്ളില് നിന്നുകൊണ്ട് വലിയ ക്യാന്വാസില് തന്നെ കഴിയുന്നത്ര സാങ്കേതികത്തികവോടെ 2005ല് റിലീസു ചെയ്ത ആ ചിത്രം ഇപ്പോഴും ഇന്നത്തെ യുവത്വം ചര്ച്ച ചെയ്യുന്നു എന്നത് എനിക്കേറെ പ്രചോദനം നല്കുന്ന ഒന്നാണ്. അതിനേക്കാള് എത്രയോ. എത്രയോ ഇരട്ടി ഭംഗിയായി സാങ്കേതിക തികവോടെ ഒട്ടനേകം താര സാന്നിദ്ധ്യത്തില് ശ്രീ ഗോകുലം മൂവീസു പോലെ ശക്തമായ ഒരു നിര്മ്മാണക്കമ്ബനിയുടെ ബാനറില് സ്വപ്നതുല്യമായ ഒരു പ്രോജക്ടായി പത്തൊന്പതാം നൂറ്റാണ്ടു പൂര്ത്തിയാകുമ്ബോള്.. പ്രതീക്ഷകള് വാനോളമാണ്.. തന്റെ സാമൂഹിക മാധ്യമത്തിലൂടെ അദ്ദേഹം പറഞ്ഞു. ഇനിയും ക്ലൈമാക്സ് പൂര്ത്തിയാക്കേണ്ട ചിത്രം അടുത്ത വര്ഷമായിരിക്കും റിലീസ് ചെയ്യുക. തന്റെ ചില സിനിമ സുഹൃത്തുക്കള് ചേര്ന്ന് നഷ്ടപ്പെടുത്തിയ പത്ത് പ്രൊഫഷണല് വര്ഷങ്ങള്, ഇപ്പോഴും വേട്ടയാടുന്ന അവരുടെ ചെയ്തികളെല്ലാം മറികടന്ന് ജീവിതം തിരിച്ചു പിടിക്കാന് ഈ ചിത്രത്തിലൂടെ സാധിക്കുമെന്ന് പ്രതീക്ഷിക്കുന്നതായും വിനയന് പറഞ്ഞു. Tags